पाएं अपने शहर की ताज़ा ख़बरें और फ्री ई-पेपरडाउनलोड करें
अप्रैल के बाद मई में भी मौसम का बदलना जारी है। शनिवार को अधिकतम तापमान 40 डिग्री रहा। मौसम विभाग ने राजस्थान और बिहार में मौसम में बदलाव के असर से रायगढ़ जिले में रविवार तड़के और रविवार देर रात बदली और बूंदाबांदी का अनुमान लगाया है। मौसम वैज्ञानिक एचपी चंद्रा के मुताबिक दक्षिणी राजस्थान में एक द्रोणिका यह मध्यप्रदेश तक सक्रिय है। इसके साथ ही बिहार में चक्रवाती घेरा बना है। इससे हवा की दिशा में बदलाव हुआ है। इसके साथ ही राज्य के कुछ जिलों में शनिवार को आंधी के साथ बूंदाबांदी हुई। जिले में शनिवार देर रात के साथ ही रविवार को भी बदली और हल्की बूंदाबांदी के आसार हैं। मौसम में इस बदलाव के कारण रविवार से मंगलवार तक तापमान में बढ़ोतरी नहीं होने का अनुमान लगाया गया है। न्यूनतम तापमान में एक सो दो डिग्री की गिरावट हो सकती है। अधिकतम तापमान 38 डिग्री तक रह सकता है।
मौसम में बदलाव ने दिलाई गर्मी से राहत
कोरोना की त्रासदी झेल रहे जिले को इस सीजन में अब तक गर्मी से राहत है। मार्च और अप्रैल में गर्मी नहीं पड़ी वहीं मई की शुरुआत में भी तापमान 40 डिग्री है। लॉकडाउन के कारण ज्यादातर लोग घरों में हैं। गर्मी के रफ्तार पकड़ते ही चक्रवाती मौसम से तापमान कम हो रहा है। पिछले साल को छोड़ दें तो जिले में मई के पहले हफ्ते में औसत तापमान 44 डिग्री तक रहा है। इस साल लू और अधिक तापमान से अब त राहत है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn